১৬শুবা লোক সভাগী অরোইবা মীফমদা পীখিবা প্রধান মন্ত্রীগী ৱারোল

ঙসি প্রধান মন্ত্রী শ্রী নরেন্দ্র মোদীনা ১৬শুবা লোক সভাগী অরোইবা মীফমদা ৱা ঙাংখ্রে। হাউসকী প্রোসিদিং চত্থবদা লৌখিবা থৌদাং অদুগীদমক মহাক্না অধ্যক্ষ শ্রীমতী সুমিত্রা মহাজনবু থাগৎপা ফোংদোকখি। ১৬শুবা লোক সভাগী মতম মনুংদা পর্য়মেন্তরী এফিয়র্স মিনিস্তরগী থৌদাং অদুবুসু প্রধান মন্ত্রীনা থাগৎপা ফোংদোকখি। মহাক্না হান্নগী পর্য়মেন্তরী এফিয়র্স মিনিস্তর, লৈখিদ্রবা অনন্ত কুমারনা লোক সভাদা লৌরম্বা মহাক্কী থৌদাং অদুগীদমক নৌহৌনা নীংশিংখি। হাউস্তা ৱা ঙাংলদুনা প্রধান মন্ত্রীনা হায়খি মদুদি চহী তরাগী খুজিং অহুমগী মতুংদা লৈবাক অসিনা মপুংফানা মেজোরিতী ওইবা সরকার অমা উবা ফংখি। লোক সভাগী প্রদক্তিবিতীগী মতাংদা ঙাংলদুনা প্রধান মন্ত্রীনা হায়খি মদুদি সেসন ১৭কী মনুংদা ৮দি চাদা ১০০ পর্ফোমেন্স উবা ফংখি অমদি ওভরওল প্রদক্তিবিতীনা চাদা ৮৫ ওইখি। মেম্বরশিংবু থাগৎলদুনা প্রধান মন্ত্রীনা হায়খি মদুদি রুলিং পার্তী অমসুং ওপোজিসনগী মেম্বর খুদিংমক্না লোক সভা অসিগী মতমগী মনুংদা মীয়ামগী য়াইফনবগীদমক মতিকচাবা থৌদাং লৌখি। লোক সভা অসি নুপী এম.পি. মশিং খ্বাইদগী য়াম্না য়াওবগীদমক নীংশিংনরগনি, মদুগী মনুংদা ৪৪দি অহানবা ওইনা এম.পি. ওইরকপনি হায়না প্রধান মন্ত্রীনা ফোংদোকখি। নুপী এম.পী.শিংনা শরুক য়াখিবা অদু ফোংদোক্লদুনা প্রধান মন্ত্রীনা হায়খি মদুদি, অহানবা ওইনা মন্ত্রীমন্দলদা নুপী মন্ত্রীশিংগী মশিং খ্বাইদগী য়াম্না য়াওরি অমদি কেবিনেৎ কম্মিতী ওন সেক্যুরিতীদা ঐখোয়না নুপী মন্ত্রী অনি লৈরি। প্রধান মন্ত্রীনা হায়খি, “ভারতকী মশানা মশাবু থাজবগী চাং অসি মতম পুম্নমক্তা ৱাংই। মসিবু ঐহাক্না য়াম্না পোজিতিব ওইবা খুদম অমা ওইনা লৌই মরমদি অসিগুম্বা থাজবা অসিনা চাউখৎ থৌরাংদা থৌগৎনবা পাঙ্গল অমা পীরি।” মহাক্না মখা তাখি মদুদি ভারত অসি হৌজিক ৬শুবা খ্বাইদগী চাউবা ইকোনোমী ওইরে অমদি $৫ ত্রিলিয়ন ইকোনোমী ওইরক্নবা নকশিল্লক্লে। ইনর্জী, দিজিতেল তেক্নোলোজী, স্পেস, মেনুফেকচরিংগী তোঙান তোঙানবা সেক্তরশিংদা ভারতনা ফংখিবশিং অদু পল্লদুনা প্রধান মন্ত্রীনা হায়খি, “মালেম অসিনা গ্লোবেল ৱার্মিংগী খন্ন–নৈনরি অমদি মসিগী অকিবা অসি থেমজিন্নবা ভারতনা ইন্তর্নেস্নেল সোলর এলাইন্সকী মওংদা থবক তৌরি।” প্রধান মন্ত্রীনা হায়খি, ঙসিদি মালেম অসিনা ঐখোয়বু সেরিয়স ওইনা লৌরিবগী মরমদি মসিনা মপুংফাবা মেজোরিতীগী সরকার অমা শকখঙলি। অমদি ক্রেদিৎ অদু ২০১৪দা নাগরিকশিংনা পীখিবা চাউরবা য়াথং অদুদা চৎলি। ভারতকী ফোরেন পোলিসীদা ঙাংলদুনা প্রধান মন্ত্রীনা হায়খি, হৌখিবা চহী মঙাদা, ভারতনা হ্যুমেনিতরিয়নগী থবকশিংদা অচৌবা থৌদাং লৌখি মদুনা নেপালগী য়ুহা হাবা মনুং ওইগেরা, মালদিবকী ৱাতর ক্রাইসিস মনুং ওইগেরা নত্ত্রগা য়েমেন্দা নাগরিকশিং রেস্ক্যু তৌববু ওইগেরা। প্রধান মন্ত্রীনা হায়খি মদুদি ঙসিদি মালেম পুম্বনা যোগবু শকখঙলে। লৈবাক কয়ানা হৌজিক্তি বাবা অম্বেদকর জয়েন্তী, মহাত্মা গান্ধী জয়েন্তী পাংথোক্লে। পাংথোকখিবা থবক্কী একাউন্ত অমা পীরদুনা প্রধান মন্ত্রীনা ফোংদোকখি মদুদি চাউরাক্না বিল ২১৯ পুথোকখি মদুগী মনুংদা বিল ২০৩ পাস তৌখি। ব্লেক মনী অমসুং শেঞ্জা–থুমজাগী মায়োক্তা মহাক্কী সরকারনা লেপ্লিবা অদু অমুক হন্না পল্লদুনা প্রধান মন্ত্রীনা হায়খি মদুদি লোক সভা অসিনা ইনসোলভেন্সী অমসুং বেঙ্করপ্তসী কোদ, ফ্যুজিতিব ইকোনোমিক ওফেন্দর্স এক্তকুম্বা অচেৎপা আইনশিং পাস তৌখি। প্রধান মন্ত্রীনা হায়খি, “জি.এস.তি. পাস তৌখিবা লোক সভা অদু মসিগী লোক সভা অসিনি।” প্রধান মন্ত্রী মোদীনা আধার, ই.দবল্যু.এস.কীদমক চাদা ১০ রিজার্বেসন, মেতর্নিতী বেনেফিৎ য়াওনা সরকারগী অতোপ্পা ইনিসিয়েতিবশিংগী মতাদসু ঙাংখি। অচৌবা ইনিসিয়েতিব অমদা ১৬শুবা লোক সভা মনুংদা কান্নদ্রবা লো ১৪০০ হেন্না মুথৎখ্রে। মহাক্না মহাক্কী ৱারোল অদু হাউসকী মেম্বর পুম্নমকপু ১৬শুবা লোক সভা মনুংদা সপোর্ত তৌখিবা, থৌদাং য়াখিবা অমসুং অপনবা য়াওদনা চত্থহনখিবগীদমক থাগৎপা ফোংদোক্লদুনা লোইশিনখি।